**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL NEKILNOJAMOJO TURTO NURAŠYMO“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant nurašyti Klaipėdos miesto savivaldybei nuosavybės teises priklausantį netinkamą (negalimą) naudoti nekilnojamąjį turtą.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybei nuosavybės teise priklauso Biudžetinės įstaigos (toliau –BĮ) „Klaipėdos miesto nakvynės namai“ teritorijoje esantis ir šios įstaigos patikėjimo teise valdomas nekilnojamas turtas – taros supirktuvė, esantis Viršutinė g. 21, Klaipėdoje.

UAB „Sabelija“ techninės priežiūros atstovai įvertino taros supirktuvės būklę ir nustatė, kad pastato sienų plokštės sudrėkusios ir išlūžusios, įlinkusios pastato lubos, nusidėvėjusios durys ir išdaužyti pastato langai, pastatas – nusidėvėjęs iki ribinio būvio, neatitinka techninių reglamentų keliamų reikalavimų.

BĮ „Klaipėdos miesto nakvynės namai“ įstaigos administracija sudarė įstaigos komisiją ir pripažino minėtą statinį netinkamu (negalimu) naudoti dėl fizinio nusidėvėjimo.

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, savivaldybės taryba priima sprendimą dėl savivaldybės nekilnojamojo turto nurašymo ir griovimo. Priėmus šį Savivaldybės tarybos sprendimą būtų sudaryta galimybė vykdyti nurodyto statinio griovimo darbus.

**3. Kokių rezultatų laukiama.**

Bus pašalintas blogos būklės statinys ir sutvarkyta teritorija.

**4. Sprendimo projekto rengimo metu gauti specialistų vertinimai.**

Statinio techninę būklę įvertino BĮ „Klaipėdos miesto nakvynės namai“ paskirti UAB „Sabelija“ atstovai.

**5. Lėšų poreikis sprendimo įgyvendinimui.**

Statinys bus demontuojamas BĮ „Klaipėdos miesto nakvynės namai“ lėšomis. Preliminari statinio griovimo suma: ~7000,00 Eur.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – bus pašalintas blogos būklės statinys ir sutvarkyta teritorija.

Teikiame svarstyti šį sprendimo projektą.

PRIDEDAMA:

1. 2018-05-24 Statinio apžiūros aktas Nr.20, 3 aktai.

Turto skyriaus vedėjas Edvardas Simokaitis